
HOTĂRÂRE

cu privire la clauza privind desfacerea contractului individual de muncă cu directorul televiziunii IPNA Compania „Teleradio-Moldova”
În conformitate cu prevederile art.258-263 din Codul muncii al Republicii Moldova şi în baza p.35, 42 şi 43 din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărîrea Consiliului de Observatori nr.1/3 din 09.02.2007,
Consiliul de Observatori
HOTĂRĂŞTE:
1. Preşedintele Consiliului de Observatori va elabora şi semna, din partea şi în numele IPNA Compania „Teleradio-Moldova”, contractul individual de muncă cu directorul televiziunii IPNA Compania „Teleradio-Moldova”.

2. Preşedintele Consiliului de Observatori va include în contractul individual de muncă al directorului televiziunii IPNA Compania „Teleradio-Moldova” clauza privind desfacerea contractului individual de muncă pentru încălcarea gravă, chiar şi o singură dată, a obligaţiilor de muncă, printre care:
2.1. neasigurarea echilibrului şi pluralismului politico-social în serviciile de programe ale televiziunii IPNA Compania „Teleradio-Moldova”;

2.2. neprezentarea până pe data de 31 martie 2013 a proiectului privind implementarea actelor prevăzute în p.4 lit.b) și c) din Regulamentul ad-hoc cu privire la concursul pentru suplinirea funcţiei de director al televiziunii IPNA Compania „Teleradio-Moldova”, aprobat prin Hotărârea Consiliului de Observatori nr.52 din 06.06.2012 cu privire la concursul pentru suplinirea funcţiei de director al televiziunii IPNA Compania „Teleradio-Moldova” etc.
3. Prezenta hotărâre intră în vigoare în ziua adoptării.
Prezenta hotărâre a fost adoptată cu votul a 4 membri ai Consiliului de Observatori: „pentru” – E.Rîbca, V.Bogatu, A.Peru-Balan, R.Lozinschi-Hadei („contra” – V.Meșină-Prodan, V.Țapeș).
Preşedintele

Consiliului de Observatori                                                       Eugeniu Rîbca
Secretarul şedinţei
Consiliului de Observatori                                                      Viorica Bogatu

